Държавен вестник, бр. 48, 2005 г., стр. 37

Б Р О Й  48
Д Ъ Р Ж А В Е Н   В Е С Т Н И К
С Т Р .  37
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ВЪНШНИТЕ РАБОТИ
СПОГОДБА
между правителството на Република Бълга-
рия и правителството на Източна република
Уругвай относно взаимното премахване на
изискването за визи
(Утвърдена с Решение № 254 от 8 април 2005 г.
на Министерския съвет. В сила за Република
България от 25 май 2005 г.)
Правителството на Република България и
правителството на Източна република Уругвай,
наричани по-надолу договарящи страни, воде-
ни от желанието си да развиват отношенията
между Република България и Източна репуб-
лика Уругвай,
се договориха за следното:
Член 1
1. Гражданите на държавата на която и да
е от договарящите страни, притежаващи обик-
новени валидни паспорти, могат да влизат
многократно на територията на държавата на
другата договаряща страна, да пребивават, да
пътуват и да излизат, без да е необходимо да
получават виза, за срок не по-дълъг от 90 дни.
Този срок може да бъде удължен от компе-
тентните власти на всяка държава при нали-
чието на основателни мотиви с допълнителен
период от 90 дни.
2. Тази спогодба не дава право на работа по
трудови правоотношения или като командиро-
вани в сферата на услугите, както и да се извър-
шват дейности на свободна практика на тери-
торията на приемащата договаряща страна.
Член 2
Договарящите страни разменят по диплома-
тически път образци от посочените в предход-
ния член паспорти в срок от 30 дни от датата на
влизането на спогодбата в сила. Те ще се ин-
формират взаимно и незабавно относно изме-
нения в паспортите не по-късно от 30 дни преди
тяхното въвеждане.
Член 3
Предходните разпоредби не освобождават
гражданите на една от договарящите страни
от задължението да спазват законодателство-
то на другата договаряща страна относно ре-
жима за влизане и престой на чужденци на ней-
ната територия.
Член 4
1. Всяка договаряща страна си запазва пра-
вото да откаже влизането, да намали или да
прекрати срока на пребиваване на нейната те-
ритория на всеки гражданин на държавата на
другата договаряща страна по причини, свърза-
ни с националната сигурност, обществения ред
и здравеопазването или поради това, че е persona
non grata или неприемливо лице.
2. Всяка договаряща страна е длъжна да
приеме обратно на територията на своята дър-
жава без специални формалности всеки от сво-
ите граждани, който не изпълнява норматив-
ните изисквания за влизане или пребиваване на
територията на другата договаряща страна.
Член 5
1. Гражданите на държавата на която и да е
от договарящите страни, притежаващи посоче-
ния в член 1 от спогодбата паспорт, в случай че
този паспорт е загубен на територията на друга-
та договаряща страна, са длъжни незабавно да
информират за това компетентните власти на
държавата на тази договаряща страна, която
им издава документ, удостоверяващ въпросно-
то обстоятелство.
2. Във визирания случай съответната дипло-
матическа мисия или консулска служба издава
на своите граждани временни документи за пъ-
туване, които да се използват за напускане на
територията на държавата на другата догова-
ряща страна.
Член 6
1. Всяка една от договарящите страни може
да прекрати изцяло или частично прилагането
на тази спогодба поради причини, свързани с
националната сигурност, обществения ред и
здравеопазването, освен в случаите, посочени в
т. 2 на член 4.
2. Всяка една от договарящите страни неза-
бавно уведомява по дипломатически път друга-
та договаряща страна за предприемането или
отмяната на тези мерки.
Член 7
1. Спогодбата се сключва за неограничен
срок. Всяка една от договарящите страни може
да я прекрати по всяко време с официално пис-
мено уведомление, изпратено по дипломатичес-
ки път, 90 дни предварително.
2. Тази спогодба влиза в сила 30 дни след
датата на получаване на последната от нотите,
с които договарящите страни се информират
взаимно за изпълнението на съответните изис-
квания, предвидени в националните им зако-
нодателства за влизането на спогодбата в сила.
Съставена в град Монтевидео на 10 януари
две хиляди и пета година в два оригинални ек-
земпляра, съответно на български и испански
език, като и двата текста имат еднаква сила.
За правителството на
За правителството на
Република България:
Източна република
Соломон Паси,
Уругвай:
министър на
Уилям Елерс,
външните
и.д. министър на
работи
външните работи
30492